Οι γόβες είναι γνωστές για τα διάφορα μήκη και είδη τακουνιού, καθώς και για τα ύψη τους. Όταν όμως έρχεται η ώρα επιλογής, θα πρέπει να σκεφτούμε την περίσταση που θέλουμε να τις φορέσουμε. Υπάρχουν πολλά είδη και σχέδια, με ιδιαίτερα δημοφιλή το λεπτό και το χοντρό τακούνι.
Οι γόβες με λεπτό τακούνι είναι το πρώτο πράγμα που μας έρχεται στο μυαλό όταν σκεφτόμαστε τις γόβες. Ωστόσο, είναι περισσότερο κατάλληλες για βραδινές ή για επίσημες εμφανίσεις. Διατίθενται ακόμη σε πολλά χρώματα και σχέδια, που ταιριάζουν με μια μεγάλη ποικιλία ρούχων.
Από την άλλη, οι γόβες με το χοντρό τακούνι είναι περισσότερο κατάλληλες για καθημερινές εμφανίσεις. Το χοντρό τακούνι κρατά πιο σταθερό το πόδι σε σχέση με το λεπτό. Έτσι, είναι κατάλληλες για την καθημερινότητα, για την εργασία, ή για κάποια έξοδο που γνωρίζετε πως θα είστε όρθιες για πολύ ώρα.